# 

**Записник од 14-тата Седница на Совет на Општина Берово**

Одделение за правни и општи работи

Одделение за правни и општи работи

Општина Берово

**З А П И С Н И К**

***Од 14-тата седница на Советот на Општина Берово одржана на ден 22.08.2022 година со почеток во 11:00 часот салата за состаноци при општина Берово*.**

Седницата ја отвори и со неа раководеше Претседателот на Советот на Општина Берово, Стево Суџуковиќ.

Од вкупно 15 Советници на седницата присуствуваа 14 Советници и тоа: Стево Суџуковиќ, Славица Фурнаџиска, Емилија Корчовска, Гоце Ружински, Глигорчо Крстовски, Герасим Гриовски, Марија Буровска, Петар Ружински, Ангела Здравковска, Наташа Ваканска, Викторија Спенџарска Стеен, Виолета Марковска Димовска, Александар Мишовски и Дејан Механџиски.

Отсутен од Седницата беше советникот Владо Методиев.

На Седницата присуствуваa Градоначалникот на општина Берово,Звонко Пекевски и Емилија Ваканска, како правна поддршка.

Претседателот на Совет на Општина Берово, Стево Суџуковиќ, за работа на 14-тата Седница на Совет на Општина Берово го предложи следниот:

**ПРЕДЛОГ ДНЕВЕН РЕД**

1. Записник од 13-та Седница на Совет на општина Берово;
2. Годишен план за вработување за 2023 година на општина Берово;
3. Годишен план за вработување за 2023 година на ЈПКР„Услуга“ Берово;
4. Измена и дополнување на Годишен план за вработување за 2022 година на ОЈУДГ„23-ти Август“ Берово;
5. Предлог Одлука за утврдување на висина на надоместок за закуп на тезги и штандови за саемскиот дел на Етно Плоштад Фестивал 2022 година;
6. Предлог Одлука за утврдување на цените за изнајмување на користење на противпожарна опрема со која располага Територијалната противпожарна единица Берово;
7. Барање за согласност на Заклучок за отпочнување на постапка за склучување нови договори со корисниците на комунални услуги на туристичките места Абланица и Беровско Езеро со бр. 02-251/11 од 01.08.2022 година ;
8. Барање на согласност на Статутарна Одлука за изменување и дополнување на Статутот на ЈПКР „Услуга“ Берово со бр. 02-251/7 од 01.08.2022 година;
9. Предлог Измена и дополнување на Програма (ЈД, Ј6 и ЈФ) за изградба, реконструкција и одржување на локални патишта и улици во Општина Берово во 2022 година;
10. Предлог Измена на Програмата за активностите на Општина Берово во областа на социјалната заштита за 2022 година;
11. Предлог Одлука за утврдување на приоритет за учество и користење на средства за проектот „Одржлива енергија за климатска акција“;
12. Предлог Одлука за сопствено учество и одобрување на финансиски средства на Општина Берово во реализација на проект „Одржлива енергија за климатска акција“;
13. Предлог Одлука за прифаќање на донација од Доброволно противпожарно друштво Нова Горица, Република Словенија;
14. Предлог Одлука за прифаќање на донација од Програмата за развој на Обединетите Нации (УНДП) во соработка со Министерството за животна средина и просторно планирање;
15. Предлог Одлука за престанок и давање на трајно користење на движни ствари без надоместок на ЈУ Меѓуопштински Центар за социјални работи-Берово;
16. Предлог Одлука за престанок и давање на трајно користење на движни ствари без надоместок на Општинскиот фудбалски клуб „МАЛЕШ„;
17. Предлог Одлука за престанок и давање на трајно користење на движни ствари без надоместок на Пинг Понгарски Клуб БЕРОВО;
18. Предлог Одлука за престанок и давање на трајно користење на движни ствари без надоместок на ОЈУ -Детска градинка „23-ти Август„ Берово;
19. Предлог Одлука за престанок и давање на трајно користење на движни ствари без надоместок на ОЈУСЗСЛ „Др.Иван Влашки„ Берово;
20. Барање на согласност за формирање на паралелки со помал број на ученици во ОСУ„Ацо Русковски“ Берово за учебната 2022/2023 година;
21. Барање на согласност за формирање на паралелки со помал број на ученици во ООУ„Дедо Иљо Малешевски“ Берово за учебната 2022/2023 година;
22. Барање на согласност за формирање на паралелки со помал број на ученици во ООУ„Никола Петров Русински“ с.Русиново, Берово за учебната 2022/2023 година;
23. Годишен извештај за работа на ОСУ„Ацо Русковски“ Берово за учебната 2021/2022 година;
24. Годишен извештај за работа на ООУ„Никола Петров Русински“с.Русиново, Берово за учебната 2021/2022 година;
25. Годишна програма за работа на ООУ„Никола Петров Русински“с.Русиново,Берово за учебната 2022/2023 година;
26. Шестмесечен извештај за работа на ЈПКР „Услуга“ Берово за 2022 година;
27. Шестмесечен финансиски извештај за работа на ЈПКР „Услуга“ Берово за 2022 година;
28. Предлог Одлука за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Фотоволтаични електрани,на КП 3196, 3197, 3198/1, 3189 и 3187/2, КО Берово вон-град, Општина Берово;
29. Предлог Одлука за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Фотоволтаични електрани,на КП 3202, КО Берово вон-град, Општина Берово;
30. Предлог Одлука за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Фотоволтаични електрани,на КП 273, 274, 275, 277, 279, 280, 281/1 и 281/3,КО Смојмирово – вон град, Општина Берово;
31. Советнички иницијативи и прашања;
32. Барања од институции и граѓани.

Градоначалникот на општина Берово, Звонко Пекевски се јави за збор и истакна дека точката

2. Годишен план за вработување за 2023 година на општина Берово; ја повлекува од дневен ред, а на нејзино место предложи нова точка:

* **Предлог Одлука за користење и распределба на железнички шини.**

Емилија Ваканска истакна дека во точка 30 од решението е потребно да биде изменета во насловот и да гласи:

**30. Предлог Одлука за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Фотоволтаични електрани,на КП 273, 274, 275,276, 277, 279, 280, 281/1 и 281/3,КО Смојмирово – вон град, Општина Берово;**

Точките **Советнички иницијативи и прашања** и **Барања од институции и граѓани,** да бидат 31 и 32 точка**.**

Никој од советниците не се јави за збор, па Претседателот Стево Суџуковиќ го стави на гласање предложениот дневен ред со измените и дополнувањата и **со 14 гласа ЗА, нема советници кои гласале ПРОТИВ, и нема ВОЗДРЖАНИ советници,** е усвоен следниот:

**ДНЕВЕН РЕД**

1. ***Записник од 13-та Седница на Совет на Општина Берово;***

Претседателот на Совет, Стево Суџуковиќ отвори расправа по дадената точка. Никој од советниците не се јави за збор, па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоен *Записник од 13-та Седница на Совет на Општина Берово;*

1. ***Предлог Одлука за користење и распределба на железнички шини***

Претседателот на Совет, Стево Суџуковиќ отвори расправа по дадената точка и даде збор на Градоначалникот Звонко Пекевски кој образложи детално за начинот и распределбата како би се распределиле железничките шини. Советничката Виолета Марковска Димовска праша дали останува ставот дека прво ќе се објави повик, за да се пријавуваат сите заинтересирани, а комисијата ќе се произнесе по поднесените барања, и по констатирање на фактичката состојба од терен да се одлучи. Советничката Ангела Здравковска упати прашање кога ќе се формира таа комисија, на што Емилија Ваканска одговори дека е предвидено комисија да се формира и да постапува по поднесените барања. Советничката Ангела Здравковска упати прашање и до Градоначалникот Пекевски дали овие шини би можеле да се искористат за санација на оштетениот пат до црквата Света Богородица во Берово, треба да се мисли и на безбедноста за празникот кој што претстои, на што Градоначалникот одговори дека друга е постапката за санација на патот, а железничките шини не се за таа намена, а што се однесува на претстојниот празник, организацијата е на МПЦ и свештенството и тие имаат спроведено активности за одржување на безбедноста на посетителите на црквата за време на празникот. Никој друг од советниците не се јави за збор, па се премина на гласање и **со** **14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена*Одлука за користење и распределба на железнички шини;*

1. ***Годишен план за вработување за 2023 година на ЈПКР„Услуга“ Берово;***

Претседателот на Совет, Стево Суџуковиќ отвори расправа по дадената точка и даде збор на претседателот на комисијата за јавни дејности, Марија Буровска, која истакна дека точката е разгледана на комисија. Во планот се предвидени 9 вработувања, од кои 4 вработувања се по основ на пензионирање. Комисијата нема забелешки по точката. За збор се јави советничката Виолета Марковска Димовска која истакна дека советничката група на ВМРО ДМПНЕ нема да ги поддржи плановите за вработување на ниту една институција. Емилија Ваканска упати на законските можности и обврски во врска со неусвојување на плановите и извештаите. Координаторот на советничката група на СДСМ, Славица Фурнаџиска, појасни за Годишниот план за вработување на ЈПКР и нагласи за потребата за непречено функционирање на јавното претпријатие. Никој друг од советниците не се јави за збор па се премина на гласање и **со 7 гласа ЗА, 7 гласа ПРОТИВ, нема ВОЗДРЖАНИ советници** не е усвоен *Годишен план за вработување за 2023 година на ЈПКР„Услуга“ Берово;*

1. ***Измена и дополнување на Годишен план за вработување за 2022 година на ОЈУДГ„23-ти Август“ Берово;***

Претседателот на Совет, Стево Суџуковиќ отвори расправа по дадената точка и даде збор на претседателот на комисијата за јавни дејности, Марија Буровска, која истакна дека точката е разгледана на комисија, измената се однесува на упразнето работно место по основ на инвалидска пензија, комисијата нема забелешки. Советничката Славица Фурнаџиска појасни дека ова не е ново работно место, туку е упразнето по основ на инвалидска пензија. Никој од советниците не се јави за збор, па се премина на гласање и **со 7 гласа ЗА, 7 гласа ПРОТИВ, нема ВОЗДРЖАНИ советници** не е усвоена *Измена и дополнување на Годишен план за вработување за 2022 година на ОЈУДГ„23-ти Август“ Берово;*

1. ***Предлог Одлука за утврдување на висина на надоместок за закуп на тезги и штандови за саемскиот дел на Етно Плоштад Фестивал 2022 година;***

Претседателот на Совет, Стево Суџуковиќ отвори расправа по дадената точка и даде збор на претседателот на Комисијата за финансирање, буџет и ЛЕР, Славица Фурнаџиска, која истакна дека точката е разгледана на комисија цената дадена во предлог одлуката е иста од пред 3 години и се однесува за закуп на тезги и штандови за сите 3 дена колку што трае фестивалот, и по истата комисијата нема забелешки. Никој од советниците не се јави за збор па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,**е усвоена *Одлука за утврдување на висина на надоместок за закуп на тезги и штандови за саемскиот дел на Етно Плоштад Фестивал 2022 година;*

1. ***Предлог Одлука за утврдување на цените за изнајмување на користење на противпожарна опрема со која располага Територијалната противпожарна единица Берово;***

Претседателот на Совет, Стево Суџуковиќ отвори расправа по дадената точка и даде збор на претседателот на Комисијата за финансирање буџет и ЛЕР, Славица Фурнаџиска, која истакна дека точката е разгледана на комисија, оваа одлука се однесува на зголемување на цените за изнајмување на противпожарната опрема од ТППЕ Берово. Комисијата нема забелешки по точката. Никој од советниците не се јави за збор и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Одлука за утврдување на цените за изнајмување на користење на противпожарна опрема со која располага Територијалната противпожарна единица Берово;*

1. ***Барање за согласност на Заклучок за отпочнување на постапка за склучување нови договори со корисниците на комунални услуги на туристичките места Абланица и Беровско Езеро со бр. 02-251/11 од 01.08.2022 година ;***

Претседателот на Совет, Стево Суџуковиќ отвори расправа по дадената точка и даде збор на претседателот на Комисијата за комунални дејности и урбанизам, Гоце Ружински, кој истакна дека точката е разгледана на комисија, имено, оваа постапка е потребна заради регулирање на наплатата на комунални услуги на Абланица и Беровско езеро, од причина што според постоечките договори сите жители од овие места треба да плаќаат услуги, а реално има жители кои според оддалеченоста на нивните имоти не користат комунални услуги и заради тоа е потребна оваа постапка за склучување на нови договори само на корисниците чии имоти се во опфат на извршување на услугите. Советникот Петар Ружински запраша зошто во Абланица иако нема ДУП, се бара да се наплатуваат комунални услуги, на што Градоначалникот Пекевски одговори дека услуги се нудат и извршуваат и во подрачја за кои што нема донесено ДУП, а за секоја услуга што редовно се извршува треба и да се наплати. Градоначалникот Пекевски предложи во месец септември да се организира јавен собир со граѓаните и да се разговара за сите можности и потреби кои им се потребни на жителите и корисниците од овие места. Никој друг од советниците не се јави за збор и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Одлука за давање на согласност на Заклучок за отпочнување на постапка за склучување нови договори со корисниците на комунални услуги на туристичките места Абланица и Беровско Езеро;*

1. ***Барање на согласност на Статутарна Одлука за изменување и дополнување на Статутот на ЈПКР „Услуга“ Берово со бр. 02-251/7 од 01.08.2022 година;***

Претседателот на Совет, Стево Суџуковиќ отвори расправа по дадената точка и даде збор на претседателот на Комисијата за комунални дејности и урбанизам, Гоце Ружински, кој истакна дека точката е разгледана на комисија, се однесува на законски одредби кои со измените на Зконот за јавни претпријатија оваа Измена на Статутот на ЈПКР мора да се усогласи. Никој од советниците не се јави за збор и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Одлука за давање на согласност на Статутарна Одлука за изменување и дополнување на Статутот на ЈПКР „Услуга“ Берово;*

1. ***Предлог Измена и дополнување на Програма (ЈД, Ј6 и ЈФ) за изградба, реконструкција и одржување на локални патишта и улици во Општина Берово во 2022 година;***

Претседателот на Совет, Стево Суџуковиќ отвори расправа по дадената точка и даде збор на претседателот на Комисијата за комунални дејности и урбанизам, Гоце Ружински, кој истакна дека точката е разгледана на комисија, Измената се однесува на обезбедување на средства за обележување на пешачките зони во Берово што ќе го врши ЈПКР„Услуга“ Берово. На ова забелешка даде советникот Петар Ружински кој истакна дека за ваква активност би требало да се оди преку тендерска постапка, а не преку договор со ЈПКР. Градоначалникот Пекевски објасни дека не е толку висока сумата за ваква услуга, и заради тоа се реализира преку договор. Комисијата нема забелешки по точката. Никој друг од советниците не се јави за збор, и **со 7 гласа ЗА, 7 гласа ПРОТИВ, нема ВОЗДРЖАНИ советници,** не е усвоена *Измена и дополнување на Програма (ЈД, Ј6 и ЈФ) за изградба, реконструкција и одржување на локални патишта и улици во Општина Берово во 2022 година;*

1. ***Предлог Измена на Програмата за активностите на Општина Берово во областа на социјалната заштита за 2022 година;***

Претседателот на Совет, Стево Суџуковиќ отвори расправа по дадената точка и даде збор на претседателот на Комисијата за јавни дејности, Марија Буровска, која истакна дека точката е разгледана на комисија, оваа измена се однесува на средствата за реконструкција на 4тата ламела од ОЈУСЗСЛ„др.Иван Влашки“ Берово. Координаторот на советничката група на СДСМ, Славица Фурнаџиска истакна дека овие средства се обезбедени преку Министерството за труд и социјална политика. Никој друг од советниците не се јави за збор, па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Измена на Програмата за активностите на Општина Берово во областа на социјалната заштита за 2022 година;;*

1. ***Предлог Одлука за утврдување на приоритет за учество и користење на средства за проектот „Одржлива енергија за климатска акција“;***

Претседателот на Совет, Стево Суџуковиќ отвори расправа по дадената точка и даде збор на Градоначалникот Пекевски кој појасни дека се работи за можноста преку европски средства да се постават фотоволтаични панели на општинската зграда за заштеда на електрична енергија. Советникот Петар Ружински истакна дека треба да се фокусираме на ваков тип на проекти кои би допринеле во искористување на природните ресурси и намалување на режимските трошоци. Никој друг од советниците не се јави за збор и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Одлука за утврдување на приоритет за учество и користење на средства за проектот „Одржлива енергија за климатска акција“;*

1. ***Предлог Одлука за сопствено учество и одобрување на финансиски средства на Општина Берово во реализација на проект „Одржлива енергија за климатска акција“;***

Претседателот на Совет, Стево Суџуковиќ отвори расправа по дадената точка и даде збор на претседателот на комисијата за финансирање буџет и ЛЕР, Славица Фурнаџиска, која истакна дека точката е разгледана на комисија, и појасни за оваа точка висината на учество на општина Берово во овој проект изнесува 3 400 евра, односно 10% од вкупниот износ и овие услови се повеќе од поволни и треба да се искористи оваа можност. Никој друг од советниците не се јави за збор и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*Одлука за сопствено учество и одобрување на финансиски средства на Општина Берово во реализација на проект „Одржлива енергија за климатска акција“;*

1. ***Предлог Одлука за прифаќање на донација од Доброволно противпожарно друштво Нова Горица, Република Словенија;***

Претседателот на Совет, Стево Суџуковиќ отвори расправа по дадената точка.Никој од советниците не се јави за збор и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*Одлука за прифаќање на донација од Доброволно противпожарно друштво Нова Горица, Република Словенија;*

1. ***Предлог Одлука за прифаќање на донација од Програмата за развој на Обединетите Нации (УНДП) во соработка со Министерството за животна средина и просторно планирање;***

Претседателот на Совет, Стево Суџуковиќ отвори расправа по дадената точка.Советничката Марија Буровска поијасни дека лаптопот се донира преку Програмата за развој на ОН во соработка со Министерството за животна средина. Никој од советниците не се јави за збор и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Одлука за прифаќање на донација од Програмата за развој на Обединетите Нации (УНДП) во соработка со Министерството за животна средина и просторно планирање;*

1. ***Предлог Одлука за престанок и давање на трајно користење на движни ствари без надоместок на ЈУ Меѓуопштински Центар за социјални работи-Берово;***

Претседателот на Совет, Стево Суџуковиќ отвори расправа по дадената точка и даде збор на претседателот на комисијата за јавни дејности, Марија Буровска, која истакна дека наредните точки се однесуваат за опрема дадена од Агенцијата за одземен имот, а преку одлуки од советот се прераспределува на соодветни институции во нашата општина.Никој од советниците не се јави за збор и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*Одлука за престанок и давање на трајно користење на движни ствари без надоместок на ЈУ Меѓуопштински Центар за социјални работи-Берово;*

1. ***Предлог Одлука за престанок и давање на трајно користење на движни ствари без надоместок на Општинскиот фудбалски клуб „МАЛЕШ„;***

Претседателот на Совет, Стево Суџуковиќ отвори расправа по дадената точка.Никој од советниците не се јави за збор и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Одлука за престанок и давање на трајно користење на движни ствари без надоместок на Општинскиот фудбалски клуб „МАЛЕШ„;*

1. ***Предлог Одлука за престанок и давање на трајно користење на движни ствари без надоместок на Пинг Понгарски Клуб БЕРОВО;***

Претседателот на Совет, Стево Суџуковиќ отвори расправа по дадената точка.Никој од советниците не се јави за збор и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*Одлука за престанок и давање на трајно користење на движни ствари без надоместок на Пинг Понгарски Клуб БЕРОВО;*

***18. Предлог Одлука за престанок и давање на трајно користење на движни ствари без надоместок на ОЈУ -Детска градинка „23-ти Август„ Берово;***

Претседателот на Совет, Стево Суџуковиќ отвори расправа по дадената точка.Никој од советниците не се јави за збор и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*Одлука за престанок и давање на трајно користење на движни ствари без надоместок на ОЈУ -Детска градинка „23-ти Август„ Берово;*

***19. Предлог Одлука за престанок и давање на трајно користење на движни ствари без надоместок на ОЈУСЗСЛ „Др.Иван Влашки„ Берово;***

Претседателот на Совет, Стево Суџуковиќ отвори расправа по дадената точка.Никој од советниците не се јави за збор и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*Одлука за престанок и давање на трајно користење на движни ствари без надоместок на ОЈУСЗСЛ „Др.Иван Влашки„ Берово;*

1. ***Барање на согласност за формирање на паралелки со помал број на ученици во ОСУ„Ацо Русковски“ Берово за учебната 2022/2023 година;***

Претседателот на Совет, Стево Суџуковиќ отвори расправа по дадената точка и даде збор на претседателот на Комисијата за јавни дејности, Марија Буровска, која истакна дека секоја учебна година бројот на ученици е се помал, и заради тоа е потребатаза формирање на паралелки со помал број на ученици. Никој од советниците не се јави за збор и **со 12 гласа ЗА, нема советници кои гласале ПРОТИВ, нема ВОЗДРЖАНИ советници,(советниците Стево Суџуковиќ и Гоце Ружински се изземаат од гласање)** е усвоена*Одлука за давање на согласност за формирање на паралелки со помал број на ученици во ОСУ„Ацо Русковски“ Берово за учебната 2022/2023 година;*

1. ***Барање на согласност за формирање на паралелки со помал број на ученици во ООУ„Дедо Иљо Малешевски“ Берово за учебната 2022/2023 година;***

Претседателот на Совет, Стево Суџуковиќ отвори расправа по дадената точка и даде збор на претседателот на Комисијата за јавни дејности, Марија Буровска, која истакна дека и овде е истата ситуација со намалување на бројот на записани ученици. Никој од советниците не се јави за збор и **со 12 гласа ЗА, нема советници кои гласале ПРОТИВ, нема ВОЗДРЖАНИ советници,(советниците Марија Буровска и Александар Мишовски се изземаат од гласање)** е усвоена *Одлука за давање на согласност за формирање на паралелки со помал број на ученици во ООУ„Дедо Иљо Малешевски“ Берово за учебната 2022/2023 година;*

1. ***Барање на согласност за формирање на паралелки со помал број на ученици во ООУ„Никола Петров Русински“ с.Русиново, Берово за учебната 2022/2023 година;***

Претседателот на Совет, Стево Суџуковиќ отвори расправа по дадената точка и даде збор на претседателот на Комисијата за јавни дејности, Марија Буровска, која истакна дека и овде е истата ситуација со намалување на бројот на записани ученици. Никој од советниците не се јави за збор и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена  *Одлука за давање на согласност за формирање на паралелки со помал број на ученици во ООУ„Никола Петров Русински“ с.Русиново, Берово за учебната 2022/2023 година;*

1. ***Годишен извештај за работа на ОСУ„Ацо Русковски“ Берово за учебната 2021/2022 година;***

Претседателот на Совет, Стево Суџуковиќ отвори расправа по дадената точка и даде збор на претседателот на Комисијата за јавни дејности, Марија Буровска, која истакна дека точката е разгледана на комисија, се е прецизирано и точно кажано. Никој од советниците не се јави за збор и **со 12 гласа ЗА, нема советници кои гласале ПРОТИВ, нема ВОЗДРЖАНИ советници,(советниците Стево Суџуковиќ и Гоце Ружински се изземаат од гласање)** е усвоен*Годишен извештај за работа на ОСУ„Ацо Русковски“ Берово за учебната 2021/2022 година;*

1. ***Годишен извештај за работа на ООУ„Никола Петров Русински“с.Русиново, Берово за учебната 2021/2022 година;***

Претседателот на Совет, Стево Суџуковиќ отвори расправа по дадената точка и даде збор на претседателот на Комисијата за јавни дејности, Марија Буровска, која истакна дека точката е разгледана на комисија, нама забелешки комисијата. Никој од советниците не се јави за збор и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен*Годишен извештај за работа на ООУ„Никола Петров Русински“с.Русиново, Берово за учебната 2021/2022 година;*

***25.Годишна програма за работа на ООУ„Никола Петров Русински“с.Русиново,Берово за учебната 2022/2023 година;***

Претседателот на Совет, Стево Суџуковиќ отвори расправа по дадената точка и даде збор на претседателот на Комисијата за јавни дејности, Марија Буровска, која истакна дека точката е разгледана на комисија, нама забелешки комисијата. Никој од советниците не се јави за збор и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*Годишна програма за работа на ООУ„Никола Петров Русински“с.Русиново,Берово за учебната 2022/2023 година;*

***26.Шестмесечен извештај за работа на ЈПКР „Услуга“ Берово за 2022 година;***

Претседателот на Совет, Стево Суџуковиќ отвори расправа по дадената точка и даде збор на претседателот на Комисијата за комунални дејности и урбанизам, Гоце Ружински, кој истакна дека точката е разгледана на комисија, целиот извештај комплетно беше образложен на комисија. За збор се јави советничката Наташа Ваканска, која истакна дека иако на претходна Седница на Совет имаше забелешки околу одржувањето на гробиштата во Русиново, сепак дел од населението не е задоволно од услугите кои ги дава ЈПКР, на што Градоначалникот Пекевски одговори дека состојбата со гробиштата во Русиново е таква заради претходното третирање на зелениот појас со хербициди кои целосно ја уништиле тревната површина и за да се доведе во нормална состојба оваа површина, треба подолг временски период. Советничката Славица Фурнаџиска даде предлог во секој извештај да се прави анкета за услугите во однос на гробните услуги. Никој друг од советниците не се јави за збор, па се премина на гласање. **Со 7 гласа ЗА, 7 гласа ПРОТИВ, нема ВОЗДРЖАНИ советници,** нее усвоен *Шестмесечен извештај за работа на ЈПКР „Услуга“ Берово за 2022 година;*

***27.Шестмесечен финансиски извештај за работа на ЈПКР „Услуга“ Берово за 2022 година;***

Претседателот на Совет, Стево Суџуковиќ отвори расправа по дадената точка и даде збор на претседателот на комисијата за финансирање буџет и ЛЕР, Славица Фурнаџиска, која истакна дека точката е разгледана на комисија, и појасни за оваа точка дека јавното претпријатие има загуба заради електричната енергија на станицата за пречистување на отпадни води, другите давачки и трошоци се тековни и не се проблематични, како трошиците од станицата. Никој од советниците не се јави за збор и па се премина на гласање. **Со 7 гласа ЗА, 7 гласа ПРОТИВ, нема ВОЗДРЖАНИ советници,** нее усвоен*Шестмесечен финансиски извештај за работа на ЈПКР „Услуга“ Берово за 2022 година;*

1. ***Предлог Одлука за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Фотоволтаични електрани,на КП 3196, 3197, 3198/1, 3189 и 3187/2, КО Берово вон-град, Општина Берово;***

Претседателот на Совет, Стево Суџуковиќ отвори расправа по дадената точка и даде збор на претседателот на Комисијата за комунални дејности и урбанизам, Гоце Ружински, кој истакна дека овие точки се за планирани инвестиции и не треба да има расправа за нив. Никој од советниците не се јави за збор, па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена  *Одлука за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Фотоволтаични електрани,на КП 3196, 3197, 3198/1, 3189 и 3187/2, КО Берово вон-град, Општина Берово;*

1. ***Предлог Одлука за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Фотоволтаични електрани,на КП 3202, КО Берово вон-град, Општина Берово;***

Никој од советниците не се јави за збор, па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*Одлука за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Фотоволтаични електрани,на КП 3202, КО Берово вон-град, Општина Берово;*

1. ***Предлог Одлука за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Фотоволтаични електрани,на КП 273, 274, 275, 276, 277, 279, 280, 281/1 и 281/3,КО Смојмирово – вон град, Општина Берово;Советнички иницијативи и прашања.***

Никој од советниците не се јави за збор, па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*Одлука за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Фотоволтаични електрани,на КП 273, 274, 275, 276, 277, 279, 280, 281/1 и 281/3,КО Смојмирово – вон град, Општина Берово;Советнички иницијативи и прашања.*

1. ***Советнички иницијативи и прашања;***

За збор се јави Градоначланикот Звонко Пекевски и побара да одговори на прашањата на советничката Виолета марковска Димовска, кои беа поставени на претходната 13-та Седница на Совет и беа упатени директно до Градоначалникот во негово отсуство. За истите советничката добила писмен одговор дека одговорите на овие прашања ќе бидат дадени на наредната седница. Имено, на прашањето кој ги ангажирал работно вработениот во ЈПКР и член од неговото семејство во неработен ден недела да го фарбаат ѕидот на стадионот, дали се ангажирани од страна на ЈПКР или од страна на Општината и дали за нив важи или не важи недела како неработен ден, Градоначалникот Пекевски одговори дека општина Берово аплицираше за проект преку Агенцијата за млади и спорт за изработка на мурал на ѕидот на градскиот стадион со мотиви од старо Берово и за да се изработи овој мурал, сидот мора најпрво да се подготви. Лицата кои го подготвуваа ѕидот се ангажирани приватно од ОФК„Малеш“.

На прашањето кое лице било одговорно за запазување на сите протоколи во врска со организацијата и како е доделена организацијата на турнирот на секретарот на СДСМ. Потоа, кој има увид во приходите и расходите за организација на турнирот и како истите се потрошени. Како се договарани и исплаќани спортските екипи и организираните журки, дневниците на судиите, користењето на јавната површина, доставувачите на пијалак. Колку е потрошено за осветлувањето за турнирот, со оглед на тоа дека градоначалникот наредил да се исклучува уличното осветлување по улиците. Колку пари од реклами се приберени и како истите се искористени. Дали имало нарушување на јавниот ред и мир за време на турнирот, Градоначалникот Звонко Пекевски одговори дека за организација на турнирот си има органи на управата на општинскиот фудбалски клуб кои не треба да се етикетираат партиски. Општината има обврска за увид само за средствата кои општината ќе ги додели на фудбалскиот клуб. Увид во средствата од турнирот дава здружението, така да прашањата треба да се постават до организаторот. Во однос на јавното осветлување, младите заслужуваат да бидат поддржани, светилките се вклучуваат секојдневно, независно дали има деца или нема . Има одредено нарушување и штета на одреден имот, рефлектори и сл. ОФК„Малеш“ има обврска да доставува годишна сметка до централниот регистар, од каде може да се водат сите податоци.

На прашањето дали градоначалникот е запознаен дека службеното возило суперб на Општина Берово на 09.05.2022 година во доцните ноќни часови е користено и за кои цели е користено, затоа што комисијата која е формирана од страна на Советот кога побарала службено возило за службени потреби истото не било одобрено од страна на градоначалникот, со што за службени потреби не може да се користи возилото, а за приватни потреби може, Градоначалникот одговори дека наведената дата е погрешна, бидејќи на 06.05.2022 година службеното возило е користно во ноќните часови, но за да го транспортира до Скопје лично Градоначалникот на службено патување во Република Хрватска.

На прашањето зошто на саемот во Струмјани Општина Берово немала посебен штанд како сите други присутни општини, туку заеднички штанд со Општина Струмјани, Градоначалникот одговори дека општина Берово беше присутна на овој саем на покана од општина Струмјани, како збратимена општина.

На прашањето на советникот Дејан Механџиски во кое својство е присутен претседателот на СДСМ Берово во Словенија на службен пат за службени потреби на Општина Берово за донација која што е за Територијалната противпожарна единица, дали за собирање на политички поени или пак на сметка на зголемените цени на одредени услуги од ЈПКР тој се шета на сметка на граѓаните, Градоначалникот одговори дека патувањето во Словенија не е само за донацијата на ТППЕ, туку како директор на ЈПКР преку ова патување наведеното лице обезбедило набавка на голем камион за собирање на отпад, секое патување е со цел и е успешно, во поглед на тоа дека од сите овие службени патувања општина Берово има бенефит и корист за успешност во било која сфера од работењето.

Градоначалникот Пекевски истакна дека општина Берово е меѓу првите општини во државата по транспарентност, секое дејствие е јавно достапно.

Советничката Ангела Здравковска посочи за нејзината иницијатива за поставување на сферно огледало на пред музејот во Берово, до каде е постапката, на што Градоначалникот одговори дека набавените сферни огледала се помали од реалната потреба на локацијата. Во најскоро време ќе се набави огледало во соодветна големина и ќе се постави.

Советникот Петар Ружински даде забелешка на состојбата на салата за венчавки дека е потребна нејзина реконструкција, сепак тоа е простор во кој се одвиваат убави моменти, на што Градоначалникот одговори дека во иднина мора да се бара начин и средства преку буџетот на општината да се реконструира овој простор.

Советникот Петар Ружински упати прашање до Градоначалникот што тој направил како градоначалник за приватниот сектор? Индустриската зона воопшто не се спомнува, дали се размислува за заживување на стопанството во нашата општина, да се отвори некоја фабрика? Градоначаланикот одговори дека постојано се бара начин за привлекување на инвеститори, како општина постојано ги следиме и повиците на државно ниво, па да се надеваме дека и нашата општина ќе биде привлечна за некои од нив.

Советничката Виолета Марковска Димовска даде предлог да се постави табла со предупредување на патеките на Беровско Езеро, како и служба која ќе патролира околу патеките, за да се подигне нивото на безбедност околу езерото. Во врска со овој предлог советникот Александар Мишовски забележа дека е потребно да се стави забрана за движење на малолетни лица околу езерото.

1. ***Барања од институции и граѓани***

Градоначалникот Пекевски упати консултација со сите советници да дадат предлози за преименување на улици во општина Берово по бранителите од конфликтот во 2001 година.

1. ***Барање за финансиска помош од Милена Кафтанска;***

Барањето се одбива од причина што на ова лице средства се веќе исплатени од Градоначалникот во тековната година.

1. ***Барање за ослободување од наплата на комунална такса за улично осветлување од Весна Жоглева;***

Барањето се одбива од причина што објектот и парцелата се наоѓаат во централното подрачје на туристичката населба Абланица, не постојат услови за ослободување од наплата.

1. ***Барање од група граѓани од ул.Туристичка во Берово;***

Барањето да се проследи до општинскиот инспектор за патен сообраќај и истиот да се произнесе дали на посочената локација може да се постават знаци за ограничување на движење.

1. ***Барање за материјална помош од Манастир Успение на пресвета Богородица во Берово;***

На Манастир Успение на Пресвета Богородица со адреса Берово, се доделуваат 20.000,оо денари еднократна парична помош, како материјална помош за празникот Голема Богородица.

Точките на дневен ред се исцрпени и седницата е завршена во 13 часот и 30 минути.

.

На крајот од седницата Претседателот Суџуковиќ се заблагодари на Советниците за присуството.

Усвоен со

Бр.09-3508/1

28.09.2022 година

Берово

*Записничар Претседател на Совет*

*Благородна Рунтевска Марија Буровска*

*\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

(*потпис) (потпис)*